Hviezdovce

Hviezdovce (lat. Asterozoa, Stelleroidea, Stellaroidea; staršie lat. synonymá pozri nižšie), staršie nazývané hviezdovky (zastarano: hv(i)ezdýše; lat. Asteroidea; ďalšie slovenské synonymá pozri v článkoch hviezdovky a hvezdýše, lat. synonymá pozri nižšie) v najširšom zmysle, sú veľký taxón bezstopkavcov. Spravidla máva úroveň podkmeňa a/alebo triedy.

V niektorých systémoch sa čisto formálne rozlišujú pojmy Asterozoa a Stelleroidea (oboje sa po slovensky volá hviezdovce), a to tak, že podkmeň Asterozoa zahŕňa jedinú triedu Stelleroidea.

Charakteristika
Ich telo je hviezdicovitého tvaru, so skrátenými i dlhšími ramenami. Platničky ektoskeletu sú sčasti redukované, preto sú ramená dosť pohyblivé. Známe sú veľkou regeneračnou schopnosťou – niektoré druhy dokážu dorásť na kompletného živočícha aj z jedného ramena.

Systematika 
podkmeň/trieda hviezdovce (Asterozoa/Stelleroidea/Stellaroidea; staršie: Stelliformia/Stellerida/Anthostellae) [= staršie: trieda hviezdovky (Asteroidea; lat. synonymá pozri v poznámke nižšie) v najširšom zmysle]:
 incertae sedis:
 čeľaď †Falloasteridae - Táto čeľaď bola prvýkrát opísaná v roku 2019.
 čeľaď †Palasterinidae - Táto čeľaď sa zaraďuje buď do Asteroidea v užšom zmysle alebo do Stenuroidea.
 čeľaď †Arcophiactinidae/Archophiactinidae - Táto čeľaď sa niekedy (najmä tradične) zaraďuje do Somasteroidea.
 rod †Tribulosaster - Tento rod bol prvýkrát opísaný v roku 2005. Niekedy as zaraďuje do Somasteroidea.
 čeľaď †Stenasteridae - Táto čeľaď sa tradične zaraďuje do Ophiuroidea v užšom zmysle.
 (pod)trieda †Ophiocistioidea - Táto (pod)trieda bola do roku 2023 zaraďovaná do ježovkovcov (Echinozoa).
 [(pod)trieda] hviezdovky (Asteroidea) v širšom zmysle - Toto je parafyletický taxón. Vyskytuje sa najmä v niektorých starších textoch.
 (pod)trieda/rad †Somasteroidea/Somasterida - Toto je asi parafyletický taxón.
 (pod)trieda hviezdovky (Asteroidea) v užšom zmysle - Dnes je v tomto taxóne zahrnutý aj taxón koncentrocykloidy (Concentricycloidea/Peripodida), ktorého zaradenie bolo do začiatku 21. storočia sporné.
 [(pod)trieda] hadovice (Ophiuroidea) v širšom zmysle
 (pod)trieda/rad †Stenuroidea/Stenurida - Toto je asi parafyletický taxón. Patrí sem aj problematická čeľaď †Phragmactinidae.
 (pod)trieda hadovice (Ophiuroidea) v užšom zmysle 

Zdroje vyššie uvedeného systému:

Poznámky:
-†Eopentaroida bol v niektorých systémoch po roku 2005 taxón pozostávajúci z čeľade †Palasterinidae a rodov †Stuertzaster a †Rhopalocoma (oba rody dnes patria do Stenuroidea).
-Namiesto tvaru Asteroidea (vo všetkých jeho významoch) sa v 19. stor. niekedy používali tvary Asteroida, Asterida či Asteriae ; možné boli aj kombinované použitia - napr. sa niekedy Asteroidea (t.j. Asteroidea v najširšom zmysle) delili na Asteriae či Asterida (t.j. Asteroidea v užšom zmysle) a Ophiuridae či Ophiurida .
- Palaeasteroidea/Palaeasterae/Encrinasteriae bol do začiatku 20. storočia v niektorých systémoch taxón, ktorý sa vtedy považoval za súčasť taxónu Asteroidea v užšom zmysle (v jeho vtedajšom vymedzení), a ktorý bol z dnešného pohľadu veľmi neprirodzeným taxónom, keďže zahŕňal určité rody dnes zaraďované na rôznych miestach v systéme taxónu Asterozoa, napríklad rody Palaeaster, Lepidaster, Palasteriscus, Aspidosoma, Palasterina, Urastella, Rhopalocoma a pod. Jeho opakom bol taxón Euasteroidea (pozri nižšie - význam b).
- Euasteroidea je (a) v niektorých novších textoch iný názov taxónu Asteroidea v užšom zmysle, zatiaľ čo (b) do začiatku 20. storočia to bol iný názov vtedajšieho taxónu Euasteriae/Asteriae verae/Colasteriae/Autasteriae, ktorý zodpovedal taxónu Asteroidea v užšom zmysle (v jeho vtedajšom vymedzení) okrem taxónu Palaeasteroidea (pozri vyššie).
-Niektorí autori v 19. storočí do hviezdovcov zahŕňali aj ľaliovky (Crinoidea). Výsledný taxón (teda dnešné Asterozoa+Crinoidea) nazývali názvom Hypostoma či Stellerides. 
-Niektorí autori na začiatku 20. storočia v rámci hviezdovcov uznávali aj samostatnú podtriedu Auluroidea. Tá bola neskôr zrušená a jej obsah presunutý do Ophiuroidea v užšom zmysle a z malej časti do Asteroidea v užšom zmysle.

Zdroje